b"\n_START_ARTICLE_\nRauno Aaltonen\n_START_SECTION_\nTraject\xc3\xb2ria\n_START_PARAGRAPH_\nA bord d'un Mini Cooper S guany\xc3\xa0 el Campionat europeu de ral\xc2\xb7lis l'any 1965, amb Tony Ambrose de copilot, convertint-se en el primer pilot finland\xc3\xa8s en conquistar dit campionat. Tamb\xc3\xa9 guany\xc3\xa0 el Campionat de Finl\xc3\xa0ndia de Ral\xc2\xb7lis els anys 1961 i 1965._NEWLINE_Al llarg de la seva traject\xc3\xb2ria al Mundial de Ral\xc2\xb7lis, Aaltonen guany\xc3\xa0 5 ral\xc2\xb7lis: el Ral\xc2\xb7li de Finl\xc3\xa0ndia de 1961 i 1965, el Ral\xc2\xb7li de Gal\xc2\xb7les de 1965, el Ral\xc2\xb7li Monte-Carlo de 1967 i el Ral\xc2\xb7li de Southern Cross de 1977. Un ral\xc2\xb7li que se li resist\xc3\xad fou el Ral\xc2\xb7li Safari, el qual finalitz\xc3\xa0 en 6 ocasions en segona posici\xc3\xb3. _NEWLINE_Tamb\xc3\xa9 guany\xc3\xa0 les 500 milles de Bathurst a Mount Panorama (Nova Gal\xc2\xb7les del Sud, Austr\xc3\xa0lia) l'any 1966 pilotant un Mini Cooper S."